CELEX: 32012R0571
Language: fi
Date: 2012-06-28 00:00:00
Title: Komission täytäntöönpanoasetus (EU) N:o 571/2012, annettu 28 päivänä kesäkuuta 2012 , täytäntöönpanoasetuksen (EU) N:o 540/2011 muuttamisesta tehoaineiden alumiinisilikaatti, hydrolysoidut proteiinit ja 1,4-diaminobutaani (putreskiini) hyväksymisedellytysten osalta  ETA:n kannalta merkityksellinen teksti

29.6.2012   
            
            
               FI
            
            
               Euroopan unionin virallinen lehti
            
            
               L 169/46
            
         KOMISSION TÄYTÄNTÖÖNPANOASETUS (EU) N:o 571/2012,
   annettu 28 päivänä kesäkuuta 2012,
   täytäntöönpanoasetuksen (EU) N:o 540/2011 muuttamisesta tehoaineiden alumiinisilikaatti, hydrolysoidut proteiinit ja 1,4-diaminobutaani (putreskiini) hyväksymisedellytysten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan c alakohdan
   sekä katsoo seuraavaa:
   
               (1)
            
            
               Tehoaineet alumiinisilikaatti, hydrolysoidut proteiinit ja 1,4-diaminobutaani (putreskiini) sisällytettiin neuvoston direktiivin 91/414/ETY (2) liitteeseen I komission direktiivillä 2008/127/EY; (3) tämä tapahtui neuvoston direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevista yksityiskohtaisista lisäsäännöistä 3 päivänä joulukuuta 2004 annetun komission asetuksen (EY) N:o 2229/2004 (4) 24 b artiklassa säädetyn menettelyn mukaisesti. Sen jälkeen kun direktiivi 91/414/ETY korvattiin asetuksella (EY) N:o 1107/2009, näitä aineita pidetään kyseisen asetuksen mukaisesti hyväksyttyinä, ja ne luetellaan Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta 25 päivänä toukokuuta 2011 annetun komission täytäntöönpanoasetuksen (EU) N:o 540/2011 (5) liitteessä olevassa A osassa.
            
         
               (2)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi asetuksen (EY) N:o 2229/2004 25 a artiklan mukaisesti komissiolle 16 päivänä joulukuuta 2011 lausuntonsa alumiinisilikaattia, (6) hydrolysoituja proteiineja (7) ja 1,4-diaminobutaania (putreskiini) (8) koskevista tarkastelukertomusluonnoksista. Jäsenvaltiot ja komissio tarkastelivat arviointikertomusluonnoksia ja elintarviketurvallisuusviranomaisen lausuntoja elintarvikeketjua ja eläinten terveyttä käsittelevässä pysyvässä komiteassa, ja alumiinisilikaattia, hydrolysoituja proteiineja ja 1,4-diaminobutaania (putreskiini) koskevat komission tarkastelukertomukset saatiin valmiiksi 1 päivänä kesäkuuta 2012.
            
         
               (3)
            
            
               Elintarviketurvallisuusviranomainen toimitti alumiinisilikaattia, hydrolysoituja proteiineja ja 1,4-diaminobutaania (putreskiini) koskevat lausuntonsa ilmoittajille, ja komissio pyysi näitä esittämään tarkastelukertomuksia koskevat huomautuksensa.
            
         
               (4)
            
            
               Tehoaineita alumiinisilikaatti, hydrolysoidut proteiinit ja 1,4-diaminobutaani (putreskiini) voidaan pitää hyväksyttyinä asetuksen (EY) N:o 1107/2009 mukaisesti.
            
         
               (5)
            
            
               Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyisen tieteellisen ja teknisen tietämyksen on tarpeen muuttaa alumiinisilikaattia, hydrolysoituja proteiineja ja 1,4-diaminobutaania (putreskiini) koskevia hyväksymisedellytyksiä. Erityisesti on aiheellista edellyttää lisää vahvistavia tietoja alumiinisilikaatista ja hydrolysoiduista proteiineista. Samalla olisi tehtävä tietyt tekniset mukautukset, joista mainittakoon erityisesti tehoaineen ”putreskiini (1,4-diaminobutaani)” nimen muuttaminen muotoon ”1,4-diaminobutaani (putreskiini)”. Sen vuoksi asetuksen (EU) N:o 540/2011 liitettä olisi muutettava.
            
         
               (6)
            
            
               Ennen tämän asetuksen soveltamista olisi varattava kohtuullinen aika, jotta jäsenvaltiot, ilmoittajat ja kasvinsuojeluaineiden luvanhaltijat voivat täyttää hyväksymisedellytysten muutoksesta johtuvat vaatimukset.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetuksen (EU) N:o 540/2011 liitteessä oleva A osa tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä marraskuuta 2012.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä kesäkuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 309, 24.11.2009, s. 1.
   
      (2)  EYVL L 230, 19.8.1991, s. 1.
   
      (3)  EUVL L 344, 20.12.2008, s. 89.
   
      (4)  EUVL L 379, 24.12.2004, s. 13.
   
      (5)  EUVL L 153, 11.6.2011, s. 1.
   
      (6)  Conclusion on the peer review of the pesticide risk assessment of the active substance aluminium sulfate. EFSA Journal 2012; 10(1):2517. Saatavilla verkossa osoitteessa www.efsa.europa.eu/efsajournal.
   
      (7)  Conclusion on the peer review of the pesticide risk assessment of the active substance hydrolysed proteins. EFSA Journal 2012; 10(2):2545. Saatavilla verkossa osoitteessa www.efsa.europa.eu/efsajournal.
   
      (8)  Conclusion on the peer review of the pesticide risk assessment of the active substance 1,4-diaminobutane (putrescine). EFSA Journal 2012; 10(1):2516. Saatavilla verkossa osoitteessa www.efsa.europa.eu/efsajournal.
   
      LIITE
      Muutetaan täytäntöönpanoasetuksen (EU) N:o 540/2011 liitteessä oleva A osa seuraavasti:
      
                  (1)
               
               
                  Korvataan tehoainetta alumiinisilikaatti koskeva rivi 220 seuraavasti:
                  
                              Numero
                           
                           
                              Nimi, tunnistenumero
                           
                           
                              IUPAC-nimi
                           
                           
                              Puhtaus (1)
                              
                           
                           
                              Hyväksymispäivä
                           
                           
                              Hyväksynnän päättymispäivä
                           
                           
                              Erityiset säännökset
                           
                        
                              ”220
                           
                           
                              Alumiinisilikaatti
                              CAS-numero 1332-58-7
                              CIPAC-numero: 841
                           
                           
                              Ei saatavilla
                              Kemiallinen nimi: Alumiinisilikaatti
                           
                           
                              ≥ 999,8 g/kg
                           
                           
                              1. syyskuuta 2009
                           
                           
                              31. elokuuta 2019
                           
                           
                              A   OSA
                              Lupa voidaan myöntää ainoastaan karkotteena käyttöä varten.
                              B   OSA
                              Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 1. kesäkuuta 2012 hyväksytyn alumiinisilikaattia koskevan tarkastelukertomuksen (SANCO/2603/08) päätelmät ja erityisesti sen lisäykset I ja II.
                              Kokonaisarvioinnissa jäsenvaltioiden on kiinnitettävä erityistä huomiota käyttäjille aiheutuvaan riskiin. Käyttöedellytyksiin on tarvittaessa kuuluttava asianmukaisten henkilön- ja hengityssuojainten käyttö.
                              Käyttöedellytyksiin on tarvittaessa sisällyttävä riskinhallintatoimenpiteitä.
                              Asianomaisten jäsenvaltioiden on varmistettava, että hakija toimittaa komissiolle vahvistavia tietoja seuraavista:
                              
                                          a)
                                       
                                       
                                          kaupallisesti valmistetun teknisen aineiston spesifikaatio ja asiaankuuluvat analyysitulokset
                                       
                                    
                                          b)
                                       
                                       
                                          toksisuutta koskevassa asiakirja-aineistossa käytetyn testimateriaalin asianmukaisuus suhteessa teknisen materiaalin spesifikaatioon.
                                       
                                    Asianomaisten jäsenvaltioiden on varmistettava, että hakija toimittaa kyseiset tiedot komissiolle viimeistään 1. toukokuuta 2013.”
                           
                        
            
                  (2)
               
               
                  Korvataan tehoainetta hydrolysoidut proteiinit koskeva rivi 234 seuraavasti:
                  
                              ”Numero
                           
                           
                              Nimi, tunnistenumero
                           
                           
                              IUPAC-nimi
                           
                           
                              Puhtaus (2)
                              
                           
                           
                              Hyväksymispäivä
                           
                           
                              Hyväksynnän päättymispäivä
                           
                           
                              Erityiset säännökset
                           
                        
                              234
                           
                           
                              Hydrolysoidut proteiinit
                              CAS-numero: ei annettu
                              CIPAC-numero: 901
                           
                           
                              Ei saatavilla
                           
                           
                              Tarkastelukertomus (SANCO/2615/2008)
                           
                           
                              1. syyskuuta 2009
                           
                           
                              31. elokuuta 2019
                           
                           
                              A   OSA
                              Lupa voidaan myöntää ainoastaan houkuttimena käyttöä varten. Eläinperäisten hydrolysoitujen proteiinien on oltava asetuksen (EY) N:o 1069/2009 (3) ja komission asetuksen (EU) N:o 142/2011 (4) mukaisia.
                              B   OSA
                              Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 1. kesäkuuta 2012 hyväksytyn hydrolysoituja proteiineja koskevan tarkastelukertomuksen (SANCO/2615/08) päätelmät ja erityisesti sen lisäykset I ja II.
                              Kokonaisarvioinnissa jäsenvaltioiden on kiinnitettävä erityistä huomiota käyttäjien ja työntekijöiden turvallisuuteen. Käyttöedellytyksiin on tarvittaessa kuuluttava asianmukaisten henkilönsuojainten käyttö.
                              Käyttöedellytyksiin on tarvittaessa sisällyttävä riskinhallintatoimenpiteitä.
                              Asianomaisten jäsenvaltioiden on varmistettava, että hakija toimittaa komissiolle vahvistavia tietoja seuraavista:
                              
                                          a)
                                       
                                       
                                          kaupallisesti valmistetun teknisen aineiston spesifikaatiot ja asiaankuuluvat analyysitulokset
                                       
                                    
                                          b)
                                       
                                       
                                          vesieliöihin kohdistuva riski.
                                       
                                    Asianomaisten jäsenvaltioiden on varmistettava, että hakija toimittaa komissiolle a kohdassa tarkoitetut tiedot viimeistään 1. toukokuuta 2013 sekä b kohdassa tarkoitetut tiedot viimeistään 1. marraskuuta 2013.
                           
                        
            
                  (3)
               
               
                  Korvataan tehoainetta 1,4-diaminobutaani (putreskiini) koskeva rivi 245 seuraavasti:
                  
                              Numero
                           
                           
                              Nimi, tunnistenumero
                           
                           
                              IUPAC-nimi
                           
                           
                              Puhtaus (5)
                              
                           
                           
                              Hyväksymispäivä
                           
                           
                              Hyväksynnän päättymispäivä
                           
                           
                              Erityiset säännökset
                           
                        
                              ”245
                           
                           
                              1,4-diaminobutaani (putreskiini)
                              CAS-numero 110-60-1
                              CIPAC-numero: 854
                           
                           
                              Butaani-1,4-diamiini
                           
                           
                              ≥ 990 g/kg
                           
                           
                              1. syyskuuta 2009
                           
                           
                              31. elokuuta 2019
                           
                           
                              A   OSA
                              Lupa voidaan myöntää ainoastaan houkuttimena käyttöä varten.
                              B   OSA
                              Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 1. kesäkuuta 2012 hyväksytyn 1,4-diaminobutaania (putreskiini) koskevan tarkastelukertomuksen (SANCO/2626/08) päätelmät ja erityisesti sen lisäykset I ja II.
                              Käyttöedellytyksiin on tarvittaessa sisällyttävä riskinhallintatoimenpiteitä.”
                           
                        
            
         (1)  Lisätietoja tehoaineiden tunnistuksesta ja spesifikaatiosta annetaan niitä koskevissa tarkastelukertomuksissa.
      
         (2)  Lisätietoja tehoaineiden tunnistuksesta ja spesifikaatiosta annetaan niitä koskevissa tarkastelukertomuksissa.
      
         (3)  EUVL L 300, 14.11.2009, s. 1.
      
         (4)  EUVL L 54, 26.2.2011, s. 1.”
      
         (5)  Lisätietoja tehoaineiden tunnistuksesta ja spesifikaatiosta annetaan niitä koskevissa tarkastelukertomuksissa.